|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

GRADSKO VIJEĆE PRIJEDLOG

KLASA:

URBROJ:

Karlovac,

Na temelju članka 49. stavak 4. Zakona o poljoprivrednom zemljištu (NN br. 20/18, 115/18 i 98/19), članaka 34. i 97. Statuta Grada Karlovca ( "Glasnik Grada Karlovca" br. 9/21 – potpuni tekst) Gradsko vijeće Grada Karlovca na \_ sjednici održanoj dana \_\_\_\_\_\_\_\_\_ 2022.god. donijelo je

**PRVE IZMJENE I DOPUNE PROGRAMA KORIŠTENJA SREDSTAVA OSTVARENIH OD RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE NA PODRUČJU GRADA KARLOVCA U 2022.GOD.**

Članak 1.

U Programu korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Karlovca u 2022.god. (GGK br. 22/21) (u daljnjem tekstu: Program), u članku 1. dodaju se novi izvori prihoda i sada glasi:

|  |  |  |
| --- | --- | --- |
| **Red. br.** | **VRSTA PRIHODA** | **PLANIRANI IZNOS (kn)** |
| 1. | Prodaja poljoprivrednog zemljišta u vlasništvu RH | 70.000,00 |
| 2. | V.P. iz prethodne godine - prodaja polj. zemlj. u vlasništvu RH | 1.657,00 |
| 3. | Prihodi za posebne namjene – ostalo (zakup poljopr. zemljiša) | 50.000,00 |
| 4. | V.P. iz prethodne godine - prihodi za posebne namjene - ostalo | 11.011,00 |
|  | **UKUPNO** | **132.668,00** |

Članak 2.

U članku 2. iznos pod rednim brojem 1. od 70.000,00 kn zamjenjuje se iznosom 71.657,00 kn, iznos pod rednim brojem 2. od 50.000,00 kn zamjenjuje se iznosom 61.011,00 kn, a ukupni iznos od 120.000,00 kn zamjenjuje se iznosom 132.668,00 kn.

Članak 3.

Ostale odredbe Programa ostaju neizmijenjene.

Članak 4.

Ova Prve izmjene i dopune Programa stupa na snagu osmog dana nakon objave u službenom glasilu Grada

PREDSJEDNK

 GRADSKOG VIJEĆA GRADA KARLOVCA

Marin Svetić, dipl.ing.šumarstva

Dostaviti:

1. Ured gradonačelnika, ovdje
2. Upravni odjel za proračun i financije, ovdje (3x)
3. Upravni odjel za gospodarstvo, poljoprivredu i turizam, ovdje (2x)
4. Predsjednik Gradskog vijeća, ovdje
5. Dokumentacija
6. GGK
7. Zapisnik
8. Pismohrana

**OBRAZLOŽENJE**

Gradsko vijeće Grada Karlovca, temeljem članka 49. stavak 4. Zakona o poljoprivrednom zemljištu (NN br. 20/18, 115/18 i 98/19), na 6. sjednici održanoj dana 15. prosinca 2021.god. donijelo je Program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Karlovca u 2022.god. (GGK br. 22/21), u iznosu 120.000,00 kn(u daljnjem tekstu: Program)**.** Prvim rebalansom proračuna Grada Karlovca za 2022.god. planirana sredstva za provedbu Programa uvećana su za 12.668,00 kn i sada iznose 132.668,00 kn.

Do povećanja je došlo zbog viška prihoda iz prethodne godine od prodaje zemljišta u državnom vlasništvu u iznosu 1.657,00 kn i V.P. iz prethodne godine od zakupa poljopr. zemljišta u iznosu 11.011,00 kn.

Temeljem članka 49. stavak 4. Zakona o poljoprivrednom zemljištu jedinice lokalne samouprave dužne su donijeti program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske (zakup, prodaja, prodaja izravnom pogodbom, privremeno korištenje i davanje na korištenje izravnom pogodbom). Sredstva ostvarena od raspolaganja poljoprivrednim zemljištem u vlasništvu RH prihod su državnog proračuna 25%, proračuna jedinice područne (regionalne) samouprave 10% i proračuna jedinica lokalne samouprave 65%.

Člankom 49. stavkom 3. Zakona o poljoprivrednom zemljištu propisano je da su ostvarena sredstva namijenjena isključivo za programe katastarsko-geodetske izmjere zemljišta, podmirenje troškova sređivanja imovinskopravnih odnosa i zemljišnih knjiga, subvencioniranje dijela troškova sređivanja zemljišnoknjižnog stanja poljoprivrednog zemljišta u privatnom vlasništvu, podmirenje troškova u vezi sa provedbom Zakon o poljoprivrednom zemljištu, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, troškove održavanja sustava za navodnjavanje, programe očuvanja ugroženih područja i očuvanja biološke raznolikosti, za sufinanciranje aktivnosti izrade programa, projekata i ostalih dokumenata neophodnih za provedbu mjera iz Programa ruralnog razvoja, a čija se izrada ne sufinancira kroz mjere potpore iz tog Programa, te za druge poticajne mjere za unapređenje poljoprivrede i akvakulture.

Planirani ukupni prihod od zakupa poljoprivrednog zemljišta u državnom vlasništvu u iznosu 71.657,00 kn koristi se za dodjelu potpora male vrijednosti poljoprivrednim gospodarstvima, a planirani ukupni prihod od zakupa u iznosu 61.011,00 kn koristi se za provedbu aktivnosti vezanih uz Program raspolaganja poljoprivrednim zemljištem u vlasništvu RH na području Grada Karlovca.

Predlaže se Gradskom vijeću Grada Karlovca da donese Prve izmjene i dopune Programa u skladu sa Prvim rebalansom proračuna, kako je dato u materijalima.

PROČELNICA ODJELA

Daniela Peris, struč.spec.oec.